cyanic-selkie/wikianc huggingface dataset:
উজ্জ্বল প্যারাবন সাপ
বিস্তৃতি
উজ্জ্বল প্যারাবন সাপ বাংলাদেশের দুর্লভ আবাসিক সাপ। বাংলাদেশে এই প্রজাতির তথ্য অপ্রতুল। সুন্দরবনে পাওয়া যায়। বাংলাদেশ, ভারত, শ্রীলঙ্কা, থাইল্যান্ড ও মালয়েশিয়াসহ দক্ষিণ-পূর্ব এশিয়ার দ্বীপে পাওয়া যায়।
অবস্থা
আইইউসিএন এটিকে বাংলাদেশে এবং বিশ্বে বিপদমুক্ত বলে বিবেচনা করে। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনে এ প্রজাতিটি সংরক্ষিত।
চেলায়ুর
চেলায়ুর দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে অবস্থিত একটি ঘনবসতিপূর্ণ অঞ্চল। এটি তাম্বরম-বেলাচেরি সড়কের ওপর অবস্থিত৷ পূর্বে এই স্থান সিলাইয়ুর নামে পরিচিত ছিল বলে জানা যায়৷ পার্শ্ববর্তী লোকালয়গুলি হলো, তাম্বরম, মাসমবক্কম, রাজাকীলবক্কম, সেমবক্কম, সিদ্ধলবক্কম এবং মেটবক্কম৷
ভারতীয় বিমানবাহিনীর একটি বেস রয়েছে এই লোকালয়ে৷ এটি অবসরপ্রাপ্ত বিমানবাহিনীর আধিকারিক ও কর্মকর্তাদের সবচেয়ে পছন্দের জায়গা হওয়ায় এখানকার সংস্কৃতি মিশ্র৷ উত্তর ভারতীয়, পূর্ব ভারতীয়, অন্ধ্রপ্রদেশ, কেরালা প্রভৃতি অঞ্চলের লোক রয়েছেন বিপুল সংখ্যায়৷ বিগত কিছু বছরে এই শহরতলির জনতত্ত্বগত প্রভূত পরিবর্তন দেখা যায়৷ এছাড়াও এখানে রয়েছে দেশীয় ও আন্তর্জাতিক একাধিক বেসরকারি সংস্থা৷
চেলায়ুর জলাশয়
পেরুমাল মন্দিরের নিকটস্থ চেলায়ুর হ্রদ(বা জলাশয়)-টি ঐতিহাসিকভাবে যথেষ্ট গুরুত্বপূর্ণ ও চোল সাম্রাজ্য সময়কালীন বলে অনুমান করা হয়৷ এর ইতিহাস প্রায় চারশ বছর পুরাতন৷ চোল রাজা ত্রিভুবন চক্রবর্তী বিজয়কন্দ গোপালনের সময়কালীন তথ্য অনুসারে এটি পেরুমাল মন্দিরের সম্পত্তির অংশীভূত৷
সান্টা ক্রুজ দে তেনেরিফে
এটি তেনেরিফের উত্তর-পূর্ব দিকে এবং আটলান্টিক মহাসাগরের আফ্রিকার উত্তর-পশ্চিম উপকূলের প্রায় ২১০ কিলোমিটার (১৩০ মাইল) দূরে অবস্থিত। ১৮৩৩ সালের দিকে স্পেনের আঞ্চলিক বিভাগ এবং ১৯২৭ সালে দিকে সান্টা ক্রুজ দে তেনেরিফের ক্যানারি দ্বীপপুঞ্জের একই রাজধানী ছিল। কিন্তু ১৯২৭ সালের একটি ফরমান জারি হয় যে ক্যানারি দ্বীপপুঞ্জের রাজধানী ভাগ করা হবে, যা এখন পর্যন্ত বদ্ধমান রয়েছে। যখন বিভিন্ন দেশসমূহ থেকে আসার ক্রুজ জাহাজ বন্দরটি অবস্থান নেয় এবং ইউরোপ, আফ্রিকা এবং আমেরিকার সাথে যোগাযোগের কেন্দ্রবিন্দু হয়, তখন বন্দরটি গুরুত্বপূর্ণ হয়ে ওঠে। শহরটি অভ্যন্তরীণ এবং ক্যানারি দ্বীপপুঞ্জের আন্ত-দ্বীপ যোগাযোগের জন্য কেন্দ্রস্থল হয়।
নীলকন্ঠ ম্যাকাও
খাদ্যাভ্যাস
নীলকন্ঠ ম্যাকাও অন্যান্য ম্যাকাও প্রজাতির মতো বীজ ও বাদামের ওপর নির্ভরশীল নয়। তারা প্রাথমিকভাবে বড় বড় খেজুর বিশেষ করে Attalea phalerata প্রজাতির খেজুরের ওপর বেশি নির্ভরশীল। তাছাড়াও Acrocomia aculeata ও Mauritia flexuosa প্রজাতির খেজুরও খেয়ে থাকে। তাদের বিরাট ঠোঁটের সাহায্যে অনায়াসে ফলগুলোর ছাল ছাড়িয়ে খেতে পারে। ম্যাকাওরা পাকা এবং প্রায় পাকা ফল থেকে মেসোকার্প খায় এবং খুব অপরিপক্ক ফল থেকে রস খেতেও দেখা গেছে।।
আবুল হাশেম খান (বীর প্রতীক)
আবুল হাশেম খান (জন্ম: অজানা - মৃত্যু: ১৯৮৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবুল হাশেম খানের পৈতৃক বাড়ি ব্রাহ্মণবাড়িয়া জেলার কসবা উপজেলার সৈয়দাবাদ গ্রামে। তবে তার বাবা স্থায়ীভাবে বাস করতেন আখাউড়া উপজেলার আখাউড়া ইউনিয়নের (বর্তমানে পৌরসভা) দেবগ্রাম গ্রামে। তার বাবার নাম বাদশা মিয়া এবং মায়ের নাম আমেনা খাতুন। তার স্ত্রীর নাম রাজিয়া বেগম। তাদের এক মেয়ে ও এক ছেলে।
কর্মজীবন
আবুল হাশেম খানের চাকরি করতেন পাকিস্তান সেনাবাহিনীতে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে অংশ নেওয়ার পর ২ নম্বর সেক্টরের অধীনে যুদ্ধ করেন।
মুক্তিযুদ্ধে ভূমিকা
রাতে মাঠ প্রান্তর কুয়াশাচ্ছন্ন এবং অন্ধকার। এ বাধা উপেক্ষা করে মুক্তিযোদ্ধারা এগিয়ে যান। তারা কয়েকটি দলে বিভক্ত। মধ্যরাতে তারা সমবেত হন পাকিস্তান সেনাবাহিনীর সালদা নদী প্রতিরক্ষার তিন দিকে। আবুল হাশেম খান একটি দলের (কোম্পানি) উপদলের (প্লাটুন) নেতৃত্বে। একটু পর পাকিস্তান সেনাবাহিনীর প্রতিরক্ষা অবস্থানে শুরু হয় গোলাবর্ষণ। গোলা আসে পেছন থেকে। মুক্তিযোদ্ধাদের গোলন্দাজ দল (মুজিব ব্যাটারি) কামানের গোলাবর্ষণ করে। ভারতীয় গোলন্দাজ দলও সীমান্ত এলাকা থেকে দূরপাল্লার গোলাবর্ষণ করে। শত শত গোলা এসে পড়ে পাকিস্তানি প্রতিরক্ষায়। গোলাবর্ষণের প্রচণ্ডতা ও তীব্রতা এমন যে অনেক দূরে থাকা আবুল হাশেমদের সবার পায়ের নিচের মাটি কেঁপে ওঠে। বিকট শব্দে কানের পর্দা ফেটে যাওয়ার উপক্রম হয়। এত বড় প্রথাগত (কনভেনশনাল) আক্রমণ এর আগে সালদা নদীতে হয়নি। ব্যাপক গোলাবর্ষণে পাকিস্তানিদের প্রতিরক্ষা প্রায় তছনছ ও বেশির ভাগ বাংকার ধ্বংস হয়ে যায়। ভীতসন্ত্রস্ত হয়ে পড়ে পাকিস্তানি সেনারা। গোলাবর্ষণ শেষ হলে আবুল হাশেম সহযোদ্ধাদের নিয়ে আবার এগিয়ে যান। তাদের লক্ষ্য সালদা নদী এলাকার নয়নপুর দখল করা। দ্রুত তারা পৌঁছে যান লক্ষ্যস্থলের আনুমানিক ৪০০ গজ দূরে। ঝাঁপিয়ে পড়েন পাকিস্তান সেনাবাহিনীর ওপর। নিমেষে শুরু হয়ে যায় মেশিনগান, এলএমজি আর রাইফেলের অবিরাম গোলাগুলি। আবুল হাশেম ও তার সহযোদ্ধারা বিপুল বিক্রমে যুদ্ধ করেন। হতোদ্যম পাকিস্তানি সেনারা সকালে নয়নপুর থেকে পালিয়ে আশ্রয় নেয় সালদা রেলস্টেশনে। কিন্তু একটু পর তাদের ওপর শুরু হয় পাল্টা আক্রমণ। পুনঃ সংগঠিত পাকিস্তানি সেনাদের আক্রমণ ছিল বেশ জোরালো। আবুল হাশেম সহযোদ্ধাদের নিয়ে সাহসিকতার সঙ্গে আক্রমণ প্রতিহত করেন। তার দলের অন্যান্য উপদলও আক্রমণ প্রতিহত করে। দুই পক্ষে তুমুল যুদ্ধ চলে। যুদ্ধ চলাবস্থায় একপর্যায়ে হঠাৎ গুলিবিদ্ধ হন আবুল হাশেম। তার পিঠে গুলি লাগে। এতে তিনি দমে যাননি। আহত অবস্থাতেই বিক্রমের সঙ্গে যুদ্ধে নেতৃত্ব দেন। কিন্তু বেশিক্ষণ পারেননি। অধিক রক্তক্ষরণে তিনি কিছুক্ষণের মধ্যেই নিস্তেজ হয়ে পড়েন। তখন সহযোদ্ধারা আবুল হাশেমকে ফিল্ড চিকিৎসাকেন্দ্রে পাঠান। প্রাথমিক চিকিৎসার পর তাকে পাঠানো হয় আগরতলায়। কিন্তু ক্রমে তার অবস্থার অবনতি হয়। পরে উন্নত চিকিৎসার জন্য ভারতের উত্তর প্রদেশের একটি হাসপাতালে তাকে স্থানান্তর করা হয়। এখানে তার চিকিৎসা চলাকালে দেশ স্বাধীন হয়ে যায়।
সস
200px|thumb|right|বিয়ারনাইজ সস রান্নায় সস (sauce) হলো এক ধরনের তরল বা লেই জাতীয় খাদ্যোপকরণ যা খাবারের সাথে বা অন্য খাদ্যে তৈরিতে ব্যবহার করা হয়। সস সাধারণত এমনি এমনি খাওয়া হয় না, এটা অন্য খাবারকে দৃষ্টিসুখকর, সুগন্ধযুক্ত করতে ও আর্দ্রতা বাড়াতে ব্যবহৃত হয়। সস একটি ফরাসী শব্দ যা ল্যাটিন শব্দ স্যালসুস থেকে এসেছে যার অর্থ লবণ যুক্ত। সসের তরল উপাদান দরকার হয়, তবে কিছু সসে কঠিন অংশ বেশি থাকে তরলের থেকে যেমন- চাটনী। সস সারা বিশ্বের রন্ধনপ্রণালীতে একটি অপরিহার্য উপাদান। সস তৈরি অবস্থায় কিনতে পাওয়া যায় যেমন সয়া সস। কিছু সস আবার রান্নার আগে বানান হয় যেমন -বিচামেল সস। সালাদের সসকে বলা হয় সালাদ ড্রেসিং।
মধ্যযুগের ফরাসী রন্ধনপ্রণালীতে সস ব্যবহৃত হত। একশর উপর সস ছিল তখন রান্নার কাজে ব্যবহারের জন্য। ১৯ শতকে শেফ অ্যান্থোনিন কেয়ারমি সসকে চার ভাগে ভাগ করেন যাদের প্রত্যেকেই একটি মাতৃসস। কেয়ারমির চারটি মাতৃসস হলোঃ
অগাস্টে এস্কোফিয়ার নামের শেফ ২০ শতকে এই প্রকারভেদকে আরো উন্নত করেন, তিনি যোগ করেন টমেটো সস, মেয়োনেজ, মাখনের সস ও হল্যান্ডাইজ সস। যে সস মাতৃসস থেকে উদ্ভব হয় তাকে ছোট সস বা সেকেন্ডারী সস বলে। প্রাচীন রন্ধনপ্রণালীতে মূলত ছোট সসই বেশি ব্যবহৃত হত। মাতৃসসকে সাধারণত সরাসরি পরিবেশন করা হয় না, তা ছোট সস বানিয়ে পরিবেশন করা হয়।
সসের রকম
200px|thumb|right|ইউরোপিয়ান ঐতিহ্য অনুযায়ী সস নৌকায় সস পরিবেশিত হয়। অনেক সস আছে যা টমেটো, সবজি ও অন্যান্য মসলার ওপর ভিত্তি করে বানানো হয়। যদিও কেচাপ বলতে বোঝায় মূলত টমেটো থেকে উৎপন্ন, আসলে তা সবজি ও ফল থেকেও তৈরি করা হতে পারে। সস মিষ্টি হতে পারে যা ঠান্ডা বা গরম অবস্থায় ডেজার্টের সাথে পরিবেশন করা যায়। আরেক ধরনের সস তৈরি করা যায় রান্না করা ফল থেকে যার চামড়া ছিলে ও আশ ফেলে বানানো হয় এবং প্রায়ই মিষ্টি হয়ে থাকে। আপেল সস ও ক্যানবেরি সস অন্য খাবারের সাথে খাওয়া যায়। যেমন আপেল সস পর্ক, হ্যাম অথবা আলুর প্যানকেইকের সাথে খাওয়া যায়।
দ্বিবীজপত্রী উদ্ভিদ
থাম্ব|দ্বিবীজপত্রী চারা থাম্ব|232x232পিক্সেল| তরুণ [[ভেন্না|ভেন্না গাছ তার বিশিষ্ট দুটি ভ্রুণপত্র (বীজপত্র) দেখাচ্ছে যা প্রাপ্ত বয়স্ক পাতাগুলোর থেকে পৃথক। ]] দ্বিবীজপত্রী উদ্ভিদ দুটি গোষ্ঠীর মধ্যে একটি যাতে সমস্ত সপুষ্পক উদ্ভিদ বিভক্ত ছিল। নামটি দ্বারা গোষ্ঠীটির আদর্শ বৈশিষ্ট্য - বীজের দুটি ভ্রুণপত্র বা বীজপত্র রয়েছে- বোঝায়। প্রায় ২০০,০০০ টি প্রজাতি এই গোষ্ঠীর অন্তর্ভুক্ত। অন্য গ্রুপের সপুষ্পক উদ্ভিদগুলোকে একবীজপত্রী বলা হয়, সাধারণত একটি বীজপত্র থাকে। ঐতিহাসিকভাবে, এই দুটি গ্রুপ সপুষ্পক উদ্ভিদের দুটি বিভাগ গঠন করেছিল।
১৯৯০ এর দশকের পর থেকে আণবিক উদ্ভিদতাত্ত্বিক গবেষণা নিশ্চিত করেছে যে দ্বিবীজপত্রী উদ্ভিদগুলো একটি সাধারণ পূর্বপুরুষের সমস্ত বংশধর দ্বারা গঠিত নয় (যেমন তারা মনোফিলাইটিক গ্রুপ নয়)। বরং ম্যাগনোলিডস এবং গোষ্ঠীগুলোর মতো বেশ কয়েকটি বংশ এখন সম্মিলিতভাবে মৌলিক অ্যাঞ্জিওস্পর্ম হিসাবে পরিচিত গোষ্ঠীগুলো  একবীজপত্রীদের আগে বিভক্ত হয়েছিল; অন্য কথায় একবীজপত্রীগুলো ঐতিহ্যগতভাবে সংজ্ঞায়িত হিসাবে দ্বিবীজপত্রীগুলোর মধ্যে থেকেই বিকশিত হয়েছিল। ঐতিহ্যবাহী দ্বিবীজপত্রীগুলো এভাবে একটি প্যারাফাইলেটিক গ্রুপ।  সুবীজপত্রী হল দ্বিবীজপত্রীদের মধ্যে বৃহত্তম গোষ্ঠী । এগুলো তাদের পরাগের কাঠামোর কারণে অন্যান্য সমস্ত সপুষ্পক উদ্ভিদ থেকে আলাদা।  অন্যান্য দ্বিবীজপত্রী এবং একবীজপত্রীতে মনসুলকেট  বা এটি থেকে প্রাপ্ত গঠনের পরাগ থাকে; যেখানে সুদ্বিবীজপত্রীগুলোতে ট্রাইকোলপেট পরাগ বা প্রাপ্ত গঠন রয়েছে, পরাগটি তিন বা ততোধিক ছিদ্রযুক্ত কলপী নামে পরিচিত ফরাতে থাকে।
একবীজপত্রীর সাথে তুলনা
বীজপত্রের সংখ্যা বাদে একবীজপত্রী এবং দ্বিবীজপত্রীর মধ্যে অন্যান্য বিস্তৃত পার্থক্য লক্ষ করা গেছে, যদিও এগুলো মূলত একবীজপত্রী এবং সুদ্বিবীজপত্রীর মধ্যে পার্থক্য প্রমাণিত হয়েছে। অনেক প্রাথমিক-ডাইভারিং দ্বিবীজপত্রী গ্রুপগুলোতে "একবীজপত্রী " বৈশিষ্ট্য রয়েছে যেমন বিক্ষিপ্ত পরিবহন কলা, ত্রিগুণাত্বক ফুল এবং নন-ট্রাইকোলপেট পরাগ । এছাড়াও কিছু একবীজপত্রীর দ্বিবীজপত্রী  বৈশিষ্ট্য রয়েছে যেমন পাতার জালিকাকার শিরাবিন্যাস ।
ঐতিহাসিক
ক্রোনকুইস্ট সিস্টেমে যেমন একটি শ্রেণি হিসাবে বিবেচনা করা হয় তবে এগুলোম্যাগনোলিয়া আদর্শ গণের নামানুসারে ম্যাগনোলিওপসিডা বলা যেতে পারে। কিছু ব্যবস্থায়, সুদ্বিবীজপত্রীগুলো পৃথক শ্রেণি, রোসোপসিডা (টাইপ জেনাস রোজা ) বা বিভিন্ন পৃথক শ্রেণি হিসাবে বিবেচনা করা হত। অবশিষ্ট দ্বিবীজপত্রীগুলো ( প্যালিওডিকটস বা বেসাল অ্যাঞ্জিওস্পার্মস) একক প্যারাফাইলেটিক শ্রেণিতে রাখা যেতে পারে, যাকে ম্যাগনোলিওপসিডা বলা হয়, বা আরও বিভক্ত করা যেতে পারে। কিছু উদ্ভিদবিদ তার কার্যকারিতা যুক্তি দিয়ে এবং এটি বিবর্তনীয় ধারণা তৈরি করে বলে একটি বৈধ শ্রেণী হিসাবে দ্বিবীজপত্রী ধরে রাখতে পছন্দ করেন।
এপিজি বনাম Cronquist
The following lists show the orders in the Angiosperm Phylogeny Group APG IV system traditionally called dicots, together with the older Cronquist system.
ডালগ্রেন এবং থর্ন সিস্টেম
ডাহলগ্রেন এবং থর্ন সিস্টেমে ম্যাগনোলিডি উপশ্রেণী নামটি দ্বিবীজপত্রীদের জন্য ব্যবহৃত হত। ক্রোনকুইস্ট সিস্টেম থেকে প্রাপ্ত কিছু সিস্টেমেও এটি ঘটে। প্রতিটি সিস্টেমের জন্য, কেবল অধিবর্গগুলো তালিকাভুক্ত করা হয়। প্রতিটি সিস্টেমের ক্রমটি সংশ্লিষ্ট ট্যাক্সার সাথে যুক্ত করতে পরিবর্তিত হয়েছে, যদিও একই নামের অধিবর্গের শর্তাবলী সর্বদা একই থাকে না।
প্রকাশিত রিভিল চিত্রিত থর্ন সিস্টেম (1992) :
আভান আভাল আদু
আভাল আভান আদু (அவன் அவள் அது) হচ্ছে ১৯৮০ সালে মুক্তিপ্রাপ্ত একটি তামিল চলচ্চিত্র। চলচ্চিত্রটি গর্ভভাড়ার কাহিনী নিয়ে, মুক্ত শ্রীনিবাসের পরিচালনায় চলচ্চিত্রটি প্রযোজনা করেছিলেন এস সুন্দর। চলচ্চিত্রটিতে মুখ্য ভূমিকায় শিবকুমার, লক্ষ্মী, শ্রীপ্রিয়া এবং তেঙ্গাই শ্রীনিবাস অভিনয় করেছিলেন। সঙ্গীত পরিচালনা করেছিলেন এম এস বিশ্বনাথ। চলচ্চিত্রটির কাহিনী শিবশঙ্করীর লেখা গল্প ওরু সিঙ্গাম মুয়ালাগিরাদু অবলম্বনে নির্মিত হয়েছিলো।
গানের তালিকা
সঙ্গীত পরিচালক ছিলেন এম এস বিশ্বনাথ এবং গীতিকার ছিলেন কন্নদাস।
হুজায়ফা বিন মিহসান
হুজায়ফা বিন মিহসান আল বারকি حذيفة بن محصن البارقي). ছিলেন মুহাম্মদ এর অন্যতম সাহাবী। খলিফা আবু বকরের সময় তিনি ওমানের গভর্নর ছিলেন।
রিদ্দার যুদ্ধ
৬৩২ সালের সেপ্টেম্বরের মধ্যভাগে আবু বকর হুজায়ফা বিন মিহসানকে ওমানের বিদ্রোহীদের বিরুদ্ধে প্রেরণ করেন। এখানকার বাসিন্দা আজদ গোত্র তাদের নেতা লাকিত বিন মালিকের অধীনে বিদ্রোহ করে। কিছু সূত্র অনুযায়ী লাকিত নিজেকে নবী দাবি করেছিল। হুজায়ফা ওমান প্রবেশ করার পর লড়াই করার জন্য যথেষ্ট সৈনিক না থাকায় খলিফার কাছ থেকে বাড়তি সেনা আসারা আগ পর্যন্ত অপেক্ষা করেন এবং খলিফার কাছে সাহায্য চেয়ে পাঠান। খলিফা ইকরিমা ইবনে আবি জাহলকে তার সাহায্যার্থে প্রেরণ করেন। ইকরিমা ইয়ামামা থেকে ওমানের দিকে যাত্রা করেন। তাদের দুজনের সম্মিলিত বাহিনী দাবার যুদ্ধে লাকিত বিন মালিককে পরাজিত করে। লাকিত যুদ্ধে নিহত হয়।
আল-আজহারের প্রধান ইমাম
আল-আজহারের প্রধান ইমাম (الإمام الأكبر), যিনি আল-আজহারের প্রধান শেখ (شيخ الأزهر الشريف) নামেও পরিচিত, মিশরের একটি মর্যাদাপূর্ণ এবং বিশিষ্ট সরকারী উপাধি। বর্তমানে আহমাদ আল-তায়িব এই পদে রয়েছেন। কিছু মুসলমান তাকে সুন্নি ইসলামিক চিন্তাধারা এবং ইসলামিক আইনশাস্ত্রের সর্বোচ্চ কর্তৃপক্ষ হিসেবে বিবেচনা করে এবং তিনি বিশ্বব্যাপী ধর্মতাত্ত্বিক আশ'আরি এবং মাতুরিদি ঐতিহ্যের অনুসারীদের উপর ব্যাপক প্রভাব বিস্তার করেছে। আল-আজহারের প্রধান ইমাম বলতে বোঝায় আল-আজহার মসজিদের প্রধান ব্যক্তিত্বকে, এবং বর্ধিতাংশে আল-আজহার বিশ্ববিদ্যালয়। এছাড়াও মিশরের প্রধান মুফতি সরকারী ধর্মীয় বিষয়গুলির জন্য দায়িত্বপ্রাপ্ত।
হালুয়াঘাট পৌরসভা
হালুয়াঘাট পৌরসভা বাংলাদেশের ময়মনসিংহ জেলার হালুয়াঘাট উপজেলার অন্তর্গত 'গ' শ্রেণির একটি পৌরসভা।
প্রশাসনিক এলাকা
ওয়ার্ডঃ ০৯ টি
পাকিস্তানে কন্যাশিশু হত্যা
থাম্ব|200x200পিক্সেল| জন্মের যৌন অনুপাতের বিশ্ব মানচিত্র, ২০১২
পাকিস্তানে কন্যাশিশু হত্যা ভারতীয় উপমহাদেশের একটি সাধারণ অভ্যাস ছিল। কিন্তু এটি স্থানীয় পুলিশ ও সরকার এবং উভয় প্রতিবেশীর মধ্যে তৈরি অধ্যাদেশ দ্বারা গৃহীত পদক্ষেপগুলির মাধ্যমে পাকিস্তান ও ভারতে উভয়ই একটি সাধারণ অভ্যাস নয়।
ইতিহাস
খারাল জনগোষ্ঠীর মধ্যে কন্যাশিশুহত্যা সাধারণ বিষয় ছিল।
এই রিপোর্টে পুত্র সন্তানের আকাঙ্খার বিষয়ে মির্জা সাহিবান ট্র্যাজিক রোম্যান্সের প্রেক্ষাপট প্রদান করা ২০১০ সালের বইয়ের কথা উল্লেখ করা হয় এবং অনুশীলনটিকে একটি বৃহত্তর আর্থ-সামাজিক বিশ্লেষণের মধ্যে রাখা রেখেছে।
পুত্র সন্তানের আকাঙ্খা
একইভাবে দক্ষিণ এশিয়ার অন্যান্য দেশের মতো, পাকিস্তানি পরিবারের পুত্র সন্তানের আকাঙ্খা জোরালো রয়েছে।  পিতামাতার উর্বরতা অসম্পূর্ণ থাকে যতক্ষণ না পছন্দসই পুত্র সন্তানের জন্ম হয়। কৃষি জমির পুরুষ উত্তরাধিকার, এবং পুরুষদের জমিতে কাজ করার জন্য উপযুক্ত হিসাবে দেখা হওয়ার কারণে গ্রামাঞ্চলে পুত্র সন্তানের আকাঙ্খা বিরাজমান।  পুত্র সন্তানের প্রায়শই সম্পদ, স্বাস্থ্যসেবা ও শিক্ষার জন্য আরও ভাল পরিষেবা দেওয়া হয়। প্রসবপূর্ব লিঙ্গ-নির্বাচনের ঘটনা উচ্চ শ্রেণির মধ্যে যাদের চিকিৎসা সেবা ও প্রযুক্তির নাগাল আছে তাদের মধ্যে বেশি দেখা যায়, অপরদিকে জন্মের পরে অপব্যবহার (শিশুহত্যা এবং পরিত্যাগ) আর্থিক ভাবে নিম্নবর্গের মধ্যে বেশি দেখা যায়। যে মেয়েরা অবাঞ্ছিত তাদের প্রায়ই বাল্যবিবাহে বাধ্য করা হয়।  পুত্র সন্তানের আকাঙ্খা  পাকিস্তানি মহিলাদের অবস্থার উপর প্রভাব ফেলে। কমপক্ষে একটি পুত্র সন্তান ধারণকারী মহিলাদের গৃহস্থালি সিদ্ধান্ত গ্রহণের ক্ষেত্রে উচ্চতর অবস্থান রয়েছে।
যৌতুক
পরিবারগুলি প্রায়ই কন্যা সন্তান চায় না, কারণ কন্যাদের বিবাহের সময় যৌতুক দিতে হবে বলে আশা করা হয়। যৌতুক দেওয়া ও প্রত্যাশা করা সংস্কৃতির অংশ, পাকিস্তানের প্রতিটি অঞ্চলে বেশিরভাগ বিবাহে কনের পরিবার থেকে বরের পরিবারে যৌতুক প্রদান করা হয়। যৌতুক সংক্রান্ত বিরোধ অনেক সময় সহিংসতার দিকে নিয়ে যায়। প্রতিবছর ২০০০ টির বেশি যৌতুক-সংক্রান্ত মৃত্যু এবং যৌতুক-সহিংসতার কারণে প্রতি ১০০,০০০ জন মহিলাদের মধ্যে বার্ষিক ২.৪৫ জনের মৃত্যু ঘটে, পাকিস্তানে বিশ্বে প্রতি ১০০,০০০ জন মহিলাদের মধ্যে যৌতুক মৃত্যুর হার সবচেয়ে বেশি।
ডাব্লিউডাব্লিউই ওয়ার্ল্ডস কোলাইড
ডাব্লিউডাব্লিউই ওয়ার্ল্ডস কোলাইড হচ্ছে একটি মার্কিন পেশাদার কুস্তি ভিত্তিক অনুষ্ঠানের সিরিজ এবং টিভি সিরিজ, যা ডাব্লিউডাব্লিউই দ্বারা নির্মিত।
ক্যাম্প দে লেস কোর্তস্‌
ক্যাম্প দি লেস কোর্তস্‌, ছিল একটি স্টেডিয়াম, যার অবস্থান ছিল স্পেনের কাতালোনিয়া রাজ্যের বার্সেলোনা শহরে। ১৯৫৭ সালে ক্যাম্প ন্যুতে আসার আগ পর্যন্ত এটিকে বার্সেলোনার হোম স্টেডিয়াম হিসেবে ব্যবহার করা হত।
এলভিস এন্ড নিক্সন
এলভিস এন্ড নিক্সন একটি ২০১৬ সালের হাস্য-নাট্যধর্মী চলচ্চিত্র, যার পরিচালক লিজা জনসন এবং লেখক জোই সাগাল, হানালা সাগাল আর ক্যারি এলবেস। এই চলচ্চিত্রে কেভিন স্পেসি প্রেসিডেন্ট রিচার্ড নিক্সন এবং মাইকেল শ্যানন গায়ক এলভিস প্রেসলির চরিত্রে অভিনয় করেছেন, এবং ২১ ডিসেম্বর ১৯৭০ তারিখে হোয়াইট হাউসে এই দুজনের সাক্ষাৎ এর মূল বিষয়বস্তু। এই ছবির অন্য অভিনেতারা হলেন আ্যলেক্স পেটিফার, জনি নক্সভিল, কলিং হ্যাংক্স আর ইভান পিটার্স। ২২ এপ্রিল, ২০১৬ তারিখে আমাজন স্টুডিওস এবং ব্লিকার স্ট্রিট দ্বারা এই ছবি মুক্তি পায়।
রবার্ট টেলর
রবার্ট মিডোস লম্বে টেলর (জন্ম: ২১ ডিসেম্বর, ১৯৮৯) নর্দাম্পটনশায়ারের নর্দাম্পটনে জন্মগ্রহণকারী ইংরেজ বংশোদ্ভূত স্কটিশ আন্তর্জাতিক ক্রিকেটার। আন্তর্জাতিক ক্রিকেটে স্কটল্যান্ড ক্রিকেট দলের প্রতিনিধিত্ব করছেন। বামহাতি ব্যাটসম্যান রবার্ট টেলর বামহাতে মিডিয়াম পেস বোলিং করে থাকেন।
প্রারম্ভিক জীবন
হ্যারো স্কুলে পড়াশোনা শেষে লাফবোরা বিশ্ববিদ্যালয়ে ক্রীড়া ব্যবস্থাপনা বিষয়ে ভর্তি হন। বিশ্ববিদ্যালয়ে অবস্থানকালে ২০১০ সালে কেন্টের বিপক্ষে লাফবোরা এমসিসিইউ দলে প্রথম-শ্রেণীর ক্রিকেটে অভিষেক ঘটে তার। ২০১১ সালেও তিনি আরও চারটি প্রথম-শ্রেণীর খেলায় অংশ নিয়েছিলেন। পাঁচটি খেলায় ৩৩.৮৫ গড়ে ২৩৭ রান তোলেন। তন্মধ্যে সর্বোচ্চ অপরাজিত ১০১ রান করেন। ৩৯.৪৫ গড়ে ১১ উইকেট দখল করেন। তন্মধ্যে সেরা বোলিং ছিল ২/৬০।
২০১১ মৌসুমে লিচেস্টারশায়ার দলে যোগ দেন। কাউন্টি চ্যাম্পিয়নশীপে সারে দলের বিপক্ষে তার অভিষেক ঘটে। খেলায় তিনি দর্শনীয় ৭০ রান সংগ্রহ করেন।
কেনীয় লেখিকাদের তালিকা
এটি কেনিয়াতে জন্মগ্রহণকারী বা সেই দেশের সাথে ঘনিষ্ঠভাবে জড়িত নারী লেখিকাদের একটি তালিকা ।
নিশা মাধুলিকা
নিশা মাধুলিকা (জন্ম আগস্ট ২৫ ১৯৫৯) হলেন একজন ভারতীয় রন্ধনশিল্পী, ইউটিউব ব্যক্তিত্ব ও রেস্তোরাঁ পরামর্শক।  তিনি দ্য ইন্ডিয়ান এক্সপ্রেস, দ্য টাইমস অব ইন্ডিয়া, দৈনিক ভাস্কর ও আমার উজালা পত্রিকায় রন্ধনশিল্প নিয়ে নিবন্ধ লিখে থাকেন।তিনি মূলত ভারতীয় রন্ধনশৈলীর জন্য পরিচিত।
জীবনী
নিশা মাধুলিকা জন্মেছেনে ভারতের উত্তরপ্রদেশে। তার স্কুল ও কলেজ কেটেছে নিজ শহরেই। তিনি এক প্রযুক্তি উদ্যোক্তাকে বিয়ে করেছেন এবং তাদের দুইটি সন্তান আছে।
নিশা ছোটবেলা থেকেই রান্না শুরু করেন। তিনি দিল্লিতে তার স্বামীর সাথে থাকতেন এবং স্বামীর কোম্পানিতে তাকে সহায়তা করতেন। নিশা এম্পটি নেস্ট সিন্ড্রোমের (এক ধরনের অবস্থা, যা প্রথমবার সন্তান বাড়ির বাইরে থেকে স্কুল-কলেজে পড়তে গেলে বাবা মায়ের একাকিত্ববোধকে বোঝানো হয়) সাথে লড়েছেন। ২০০৭ সালে তিনি ব্লগে ভারতীয় নিরামিষ খাবারে রন্ধনপ্রণালী সম্পর্কে লেখা শুরু করেন, যা তাকে জনপ্রিয়তা এনে দেয়।
২০১১ সালে তিনি নিজের ইউটিউব চ্যানেল চালু করেন, যে চ্যানেলের ভিডিওগুলো প্রতিমাসে গড়ে ১ কোটি আশি লাখেরও বেশি বার দেখা হয়ে থাকে। ২০১৪ সালে তিনি ইউটিউবের শীর্ষ রন্ধনশিল্পী ছিলেন।
২০১৬ সালে তিনি ইউটিউবের #সিসামথিংনিউ কর্মসূচির অংশ হিসেবে লোকসভা টিভিতে সাক্ষাৎকার প্রদান করেছিলেন। ২০১৭ সালের নভেম্বরে তিনি সোশ্যাল মিডিয়া সামিট অ্যান্ড অ্যাওয়ার্ডস ২০১৭ এ টপ ইউটিউব কুকিং কনটেন্ট ক্রিয়েটার হিসেবে স্বীকৃতি লাভ করেন।
২০১৬ সালে দ্য ইকোনমিক টাইমস তাকে 'ভারতের শীর্ষ দশ ইউটিউব সুপারস্টারদের একজন' বলে ঘোষণা করে। এছাড়া ২০১৬ সালে ভোডাফোন তাকে উইম্যান অব পিউর ওয়ান্ডার বইয়ে অন্তর্ভুক্ত করেছিল।
তথ্যসূত্র
Nisha Madhulika fitness | BeingFitSimplified | সংগ্রহের তারিখ ২০১৮-১১-০৪।
বেলাকোবার চমচম
বেলাকোবার চমচম পশ্চিমবঙ্গের বাঙালিদের মধ্যে এক অতি জনপ্রিয় ও ঐতিহ্যবাহী মিষ্টি। এটি আসল চমচমের একটি প্রকরণ। ভারতের পশ্চিমবঙ্গের জলপাইগুড়ির বেলাকোবা নামক স্থানে এই বিশেষ প্রকৃতির চমচম প্রথম তৈরি হয় বলেই এই মিষ্টি বেলাকোবার চমচম নামে প্রসিদ্ধ। এটি ছানার তৈরি একপ্রকার মিষ্টি জাতীয় খাবার।
ইতিহাস
ঊনবিংশ শতাব্দীর শুরুতে ময়মনসিংহ জেলার টাঙ্গাইল মহকুমার অন্তর্গত ধলেশ্বরী নদীতীরস্থিত পোড়াবাড়ি অঞ্চলের চমচমের খ্যাতি ছড়িয়ে পড়ে। ক্রমের এই মিষ্টি পোড়াবাড়ির চমচম নামে খ্যাত হয় সারা বাংলায়। ১৯৪৭ সালে দেশভাগের বলি হয়ে পূর্ব বাংলার টাঙ্গাইল থেকে এসে পশ্চিমবঙ্গের জলপাইগুড়ি জেলার নিয়েছিযেন বেশ কিছু ছিন্নমূল মিষ্টান্ন শিল্পীরা। টাঙ্গাইল পূর্ব পাকিস্তানে চলে যাওয়ার ধলেশ্বরী নদীর পাড়ের বসতি ছেড়ে পশ্চিমবঙ্গের বেলাকোবায় চলে আসেন দুই বন্ধু ধীরেন সরকার ও  কালিদাস দত্ত। ওই দুই মিষ্টান্ন শিল্পীর হাত ধরে বেলাকোবার চমচমের পথ চলা শুরু। টাঙ্গাইলের পোড়াবাড়ির চমচমের রহস্যময় রেসিপি এই দুই টাঙ্গাইল বাসীর হাত ধরে বেলাকোবা পাড়ি দেয় এবং কালক্রমে চিরাচরিত ঘরানা ছেড়ে নতুন ভাবে বেলাকোবার চমচম রূপে আত্মপ্রকাশ করে। রেল লাইন বেলাকোবাকে আড়াআড়ি দুই ভাগে ভাগ করেছে। বর্তমানে রেললাইনের দুই পারে দুই প্রবাদপ্রতিম চমচমশিল্পীর দুটি পৃথক চমচমের দোকান রয়েছে। কালক্রমে এঁদের হাত ধরেই  বেলাকোবার চমচম এর খ্যাতি ক্রমশ বাংলার সীমানা ছাড়িয়ে ভারতের বিভিন্ন রাজ্যে ও বিদেশে পাড়ি দেয়। এই দুটি দোকান ছাড়াও বেলাকোবায় একাধিক চমচমের দোকান রয়েছে। এই চমচমকে কেন্দ্র করে পশ্চিমবঙ্গ সরকারের পর্যটন দফতরের তত্ত্বাবধানে পশ্চিমবঙ্গের উত্তরবঙ্গে একটি পর্যটন শিল্পের আত্মপ্রকাশ করতে চলেছে।
প্রস্তুত প্রণালী
বেলাকোবার চমচমের প্রধান উপাদান হল ছানা, ময়দা, চিনির রস ও খোয়া ক্ষীর। পোড়াবাড়ির চমচমের ঘরানার সাথে বেলাকোবার চমচমের ঘরানার কতকগুলি মৌলিক পার্থক্য রয়েছে। পোড়াবাড়ির চমচমের বৈশিষ্ট হলো কড়াপাক। কিন্তু, বেলাকোবায় চমচমে কড়াপাকের সাথে যুক্ত হয় অধিক পরিমাণে ক্ষীর। পেল্লাই আকারের গোলাপি চমচমে বরফের কুচির মত ছড়িয়ে দেওয়া হয় ক্ষীরের দানা। লোক মুখে বেলাকোবার চমচম নামে ছড়িয়ে পড়লো সেই মিষ্টান্ন।
জনপ্রিয়তা
উত্তরবঙ্গ তথা পশ্চিমবঙ্গ সর্বত্রই বেলাকোবার চমচম জনপ্রিয়। এই চমচমই বেলাকোবার অন্যতম পরিচিতি। শিলিগুড়ি ও জলপাইগুড়ি শহরের বহু মিষ্টির দোকানেই বেলাকোবার চমচম পাওয়া যায়। দোকানগুলিতে 'এখানে বেলাকোবার চমচম পাওয়া যায়' লেখা পোষ্টার টাঙানো থাকে। বেলাকোবার চমচম জনপ্রিয় হওয়ার কারণে কোন কোন দোকানদার স্থানীয় চমচমকে বেলাকোবার চমচম বলে বিক্রি করেন। জলপাইগুড়ি জেলায় ভ্রমণে আসা পর্যটকদের কাছে বিশেষ আকর্ষণ বেলাকোবার চমচম। শিকারপুরে ঐতিহাসিক দেবী চৌধুরানীর মন্দির বা কাছেই ভ্রামরী দেবীর মন্দির দর্শন করতে এসে পর্যটকরা বেলেকোবার চমচমের খোঁজ করেন। এছাড়া বেলাকোবার চমচমের বিশ্বব্যাপী খ্যাতি রয়েছে। মার্কিন যুক্তরাষ্ট্র, যুক্তরাজ্য, সিঙ্গাপুরসহ বিশ্বের অনেক দেশেই বেলাকোবার চমচম রপ্তানি করা হয়। পশ্চিমবঙ্গের পর্যটন মন্ত্রী গৌতম দেব বেলাকোবার চমচমের একজন বিশিষ্ট গুণগ্রাহী।
বর্তমান অবস্থা
২০১৪ সালে পশ্চিমবঙ্গ সরকার শিকারপুর, বোদাগঞ্জ ও গজলডোবাকে কেন্দ্র করে একটি নতুন পর্যটন সার্কিটের পরিকল্পনা করেন। পরিকল্পনায় বেলাকোবার চমচমকে পর্যটনের অন্যতম আকর্ষণ বলে বিবেচনা করা হয়।
২০১৭ সালে রসগোল্লা জি আই স্বীকৃতি পাওয়ার পর বেলাকোবার চমচমের সাথে জড়িত মিষ্টান্ন ব্যবসায়ী ও কারিগররা বেলাকোবার চমচমের জি আই স্বীকৃতির ব্যাপারে আশাবাদী হন। বেলাকোবার চমচমের জি আই স্বীকৃতির আবেদনের প্রক্রিয়া শুরু হয়। জলপাইগুড়ি জেলা প্রশাসনের পক্ষ থেকে পশ্চিমবঙ্গ খাদ্য প্রক্রিয়াকরণ দপ্তর ও জলপাইগুড়ি জেলা শিল্প কেন্দ্রকে চিঠি দিয়ে বলা হয় জি আই স্বীকৃতির ব্যাপারে উদ্যোগী হতে। এই পরিস্থিতিতে শিলিগুড়ির লিগাল এড ফোরামের সহযোগিতায় বেলাকোবা নাগরিক সমিতির পক্ষ থেকে বেলাকোবায় নাগরিক কনভেনশন ডাকা হয়। কনভেনশনের পর বেলাকোবা নাগরিক সমিতির পক্ষ থেকে বেলাকোবার চমচমের জি আই স্বীকৃতি চেয়ে আবেদনপত্র জমা দেওয়া হয় জলপাইগুড়ির জেলা প্রশাসকের কাছে। পশ্চিমবঙ্গের পর্যটন মন্ত্রী গৌতম দেব বেলাকোবার চমচমের জি আই স্বীকৃতির পৃষ্ঠপোষকতা করার প্রতিশ্রুতি দেন। রাজগঞ্জের বিধায়ক খগেশ্বর রায় স্বীকৃতির ব্যাপারে বিধানসভায় সরব হওয়ার আশ্বাস দেন।
হুলা গণহত্যা
থাম্ব|220x220পিক্সেল| ১৯৪৮ হুলা গণহত্যায় নিহতরা হুলা গণহত্যা (হিব্রু: חולא), ১৯৪৮ সালের ৩১ অক্টোবর থেকে ১ নভেম্বরের মধ্যে লেবাননে সংঘটিত একটি গণহত্যা। লেবাননের হুলা গ্রামটি কিব্বুজ মানারা থেকে ৩ কিমি পশ্চিমে অবস্থিত এবং লিটানি নদী থেকে বেশি দূরে নয়। ২৪শে অক্টোবর কোনও প্রতিরোধ ছাড়াই ইসরাইলের প্রতিরক্ষা বাহিনীর কার্মেলী ব্রিগেড গ্রামবাসীদের বন্দী করে। মহিলা এবং শিশুদের বের করে দিয়ে, ১৫ থেকে ৬০ বছর বয়সী পুরুষদের নির্বিচারে গুলি করে। মোট ৩৫ থেকে ৫৮ জনকে একটি বাড়িতে মৃত্যুদণ্ড প্রদান করা হয়, বাড়ীটিও পরে উড়িয়ে দেওয়া হয়।
এই গণহত্যার জন্য দু'জন অফিসার দায়ী ছিলেন। তাদের একজন, প্রথম লেফটেন্যান্ট শমুয়েল লাহিস, যিনি কোম্পানি কমান্ডার হিসাবে দায়িত্ব পালন করছিলেন, ইসরায়েলের সামরিক আদালতে যার সাত বছরের কারাদণ্ড দেওয়া হয়েছিল পরে আপিলের জন্য কমিয়ে ১ বছর করা হয় এবং ১৯৫০ সালে তাকে মুক্তি দেওয়া হয়েছিল। তিনি পূর্ববর্তী রাষ্ট্রপতির সাধারণ ক্ষমা পেয়েছিলেন ১৯৫৫ সালে। তিনি পরে আইনজীবী হন এবং আরও পরে তিনি ইহুদি এজেন্সির এর মহাপরিচালক হয়েছিলেন। অনেক ইসরাইলি হুলা গণহত্যায় তাঁর জড়িত থাকার কারণে এই নিয়োগের বিরোধিতা করেছিলেন।
তার বিচারে লাহিস আত্মপক্ষ সমর্থনে, ইসরায়েলের সীমান্তের বাইরে এই অপরাধ সংঘটিত হওয়ার কথা দাবী করেছিলে। সামরিক আদালত এই দাবী প্রত্যখ্যান করে লাহিসকে একটি স্থগিতাদেশ দেয় যাতে তিনি এই পয়েন্টটি বিচারের জন্য উচ্চ আদালতে আপিল করতে পারেন। এই মামলায় ইসরায়েলি সরকার যুক্তি দিয়েছিল যে সামরিক আইনের ব্যাখ্যার অধিকার উচ্চ আদালতের নেই। ১৯৪৯ সালের ফেব্রুয়ারিতে, উচ্চ আদালত বিচারকাজ চালিয়ে যাওয়ার অনুমতি দিয়ে লাহিসের দাবি এবং সরকারের দাবি উভয়ই প্রত্যাখ্যান করে।
চাক্ষুস সাক্ষী অ্যাকাউন্ট
ইহুদি এজেন্সির প্রধান হওয়ার জন্য লাহিসের মনোনয়নের সময়, কার্মেলি ব্রিগেডে লাহিসের উচ্চ পদস্থ কর্মকর্তা, ডভ ইয়ারমিয়া ১৯৪৮ সালের গণহত্যায় লাহিসের ভূমিকা সম্পর্কে ইহুদি এজেন্সি চেয়ারম্যান আরি ডুলজিনকে চিঠি দিয়েছিলেন। ভূমিকায় লাহিসের নিয়োগের পরে ইসরাইলি গণমাধ্যমে এই বিতর্কটি ছড়িয়ে পড়ে এবং নেসেট বিতর্ক সৃষ্টি হয়। ইয়ারমিয়ার চিঠিটি পরে আল হামিশ্মার পত্রিকায় প্রকাশিত হয়েছিল।
ডুলজিন লাহিসের কর্মকাণ্ডের বিষয়টি জানতে পেরে তাকে আটক করে এবং ব্রিগেডকে অপরাধের কথা জানায় এবং একজন নতুন অফিসারকে প্রেরণ করেন কোম্পানির পরিচালনার জন্য।
ইয়ারমিয়ার চিঠির উত্তরে ডুলজিন প্রতিক্রিয়া জানিয়েছিল যে, লাহিসের অতীত ১৯৬১ সাল থেকে ইহুদি এজেন্সিটির কাছে জানা ছিল। এটাও প্রকাশ পেয়েছে যে ১৯৫৫ সালে যখন লাহিস আইনজীবী হিসাবে নিবন্ধিত হওয়ার জন্য আবেদন করেছিলেন তখন বিষয়টি ইসরায়েলের আইন পরিষদ তদন্ত করে দেখেছে। এটি সিদ্ধান্ত নেওয়া হয়েছিল যে সামরিক আদালতে লাহিসের বিচারের কারণ হিসাবে কাজটি "কলঙ্ক বহনকারী কাজ নয়" (ডুলজিনের বরাত দিয়ে, জেপিএস অনুবাদ করেছেন)।
জাপান জাতীয় অনূর্ধ্ব-১৯ ক্রিকেট দল
জাপান অনূর্ধ্ব-১৯ জাতীয় ক্রিকেট দল মূলত আন্তর্জাতিক পরিসরে জাপানের অনূর্ধ্ব-১৯ ক্রিকেট এর প্রতিনিধিত্ব করে।
জাপান পূর্ব এশিয়া-প্রশান্তমহাসাগরীয় অঞ্চলের অনূর্ধ্ব-১৯ বাছাইপর্বে প্রথম অংশ গ্রহণ করে ২০১১ সালে। তাদের পূর্ববর্তী তিনটি উপস্থিতি ২০০৭, ২০০৯ ও ২০১১- জাপান ১১টি খেলায় কেবল একটিতে জয় লাভ করে, ফিজির বিপরীতে ২৪ রানের ব্যবধানে। আন্তর্জাতিক ক্রিকেট কাউন্সিল (আইসিসি)'র পূর্ব এশিয়া-প্রশান্ত মহাসাগরীয় অঞ্চলের অধীনে সানু আন্তর্জাতিক ক্রিকেট গ্রাউন্ডে অনুষ্ঠিত ২০২০ অনূর্ধ্ব-১৯ ক্রিকেট বিশ্বকাপ বাছাইপর্বে আয়োজক হিসাবে দলটি অংশ গ্রহণ করে। জাপান উক্ত প্রতিযোগিতায় তাদের প্রথম খেলায় সামোয়াকে ১৭৪ রানে, দ্বিতীয় খেলায় ভানুয়াটুকে ৭০ রানে, ও তৃতীয় খেলায় ফিজিকে ৪ উইকেটে পরাজিত করে অপরাজেয় হিসাবে ফাইনাল রাউন্ড-রবিন প্রতিযোগিতায় পাপুয়া নিউ গিনির বিপরীতে খেলে। পাপুয়া নিউ গিনি দলটিও অপরাজিত থাকে তাদের সবগুলো খেলায়, যার অর্থ দাড়ায় বিজয়ী দলটি অনূর্ধ্ব-১৯ বিশ্বকাপে অগ্রসর হবে। খেলার পূর্বে পাপুয়া নিউ গিনির ১১জন খেলোয়াড়কেই দল থেকে বহিস্কার করা হয়, দলীয় নিয়ম ভঙ্গ করার কারণে। এর ফলে পাপুয়া নিউ গিনির খেলাটি বাজেয়াপ্ত হয়ে যায় এবং জাপান ইতিহাসে প্রথমবারের মতো অনূর্ধ্ব-১৯ বিশ্বকাপ খেলার যোগ্যতা অর্জন করে।
খেলোয়াড়
২০১৯ এর এপ্রিলে নিম্নোক্ত খেলোয়াড়গণ আইসিসির আওতাধীন পূর্ব এশিয়া-প্রশান্ত মহাসাগরীয় অঞ্চলের বাছাইপর্বের জন্য জাপান অনূর্ধ্ব-১৯ দলের প্রতিনিধিত্ব করার জন্য নির্বাচিত হয়।
জাপান অনূর্ধ্ব-১৯ জাতীয় দল (১৪জন খেলোয়াড়):
অতিরিক্ত খেলোয়াড়:
মোহাম্মদ হোসেন
মোহাম্মদ হোসেন (জন্ম:১৯৩০ - মৃত্যু: ১৪ ফেব্রুয়ারি, ২০০৭ ময়মনসিংহে,তৃতীয় স্ত্রীর বাড়িতে) বাংলাদেশের স্বাধীনতা যুদ্ধের একজন বীর মুক্তিযোদ্ধা। পাকিস্তান সময়কাল থেকে তিনি বিভিন্ন পদকে ভূষিত হন যেমন ঃ সিতারা-য়ে-হার্ব,তমসা-য়ে-জং,জামহুরিয়া ইসলামিয়া (পাকিস্তান) , রন তারকা,সমর পদক,মুক্তি তারকা,বিজয় পদক,সংবিধান পদক   ।   স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
মোহাম্মদ হোসেনের পৈতৃক বাড়ি বাগেরহাট জেলার মোরেলগঞ্জ উপজেলার ডাকঘরঃআমতলী বাজার এর ফাসিয়াতলা গ্রামে। তার বাবার নাম মো. তাহের আলী খান এবং মায়ের নাম গোলাপজান বেগম। তার স্ত্রী তিনজন,প্রথম স্ত্রীর নাম মালেকা বেগম(মৃত),দ্বিতীয় স্ত্রীর নাম শামসুননাহার বেগম(মৃত)৷তৃতীয় স্ত্রীর নাম জিন্নাত আরা(জীবিত)। তার তিন স্ত্রীর ছয় মেয়ে ও ছয় ছেলে।
কর্মজীবন
তার কর্মজীবন শুরু হয় ১৯৫২ সালের ২৭ ফেব্রুয়ারি থেকে। মোহাম্মদ হোসেন চাকরি করতেন ই.পি.আর এ এবং বাংলাদেশ স্বাধীনতার পরে বি.ডি.আর এ  । ১৯৭১ সালে কর্মরত ছিলেন কুমিল্লা উইংয়ের অধীনে। মুক্তিযুদ্ধ শুরু হলে ঝাঁপিয়ে পড়েন যুদ্ধে। প্রতিরোধযুদ্ধে অংশ নেওয়ার পর ২ নম্বর সেক্টরের অধীনে সাহসিকতার সঙ্গে যুদ্ধ করেন।
চাগতাই খানাত
চাগতাই খানত (মঙ্গোলীয়: Tsagadaina Khaanat Ulus/Цагаадайн Хаант Улс) ছিল মধ্যযুগের একটি মঙ্গোল খানত।  চেঙ্গিস খানের দ্বিতীয় পুত্র চাগতাই খান ছিলেন এই খানতের প্রথম শাসক। পরবর্তীতে তার বংশধররা রাজ্য শাসন করেছেন। প্রথমে এটি মঙ্গোল সাম্রাজ্যের অংশ ছিল। ১২৫৯ সালের পর মঙ্গোল সাম্রাজ্যের ভাঙনের সময় এটি স্বাধীন হয়। ১৩০৪ সালে চাগতাই খানত ইউয়ান রাজবংশের শ্রেষ্ঠত্ব মেনে নেয়। ১৪শ শতাব্দীর মধ্যভাগে চাগতাই খানত ভেঙে পশ্চিম চাগতাই খানত ও মোগলিস্তান খানাতে বিভক্ত হয়। ১৩শ শতাব্দীতে খানত আমু দরিয়া থেকে আলতাই পর্বতমালা পর্যন্ত বিস্তৃত ছিল।
চাগতাই খানত ১৭শ শতাব্দী পর্যন্ত টিকে ছিল। কিন্তু ১৩৭০ সাল নাগাদ পশ্চিম অংশ তিমুরীয় সাম্রাজ্যের অংশে পরিনত হয়। পূর্ব অংশ চাগতাই খানদের অধীনে ছিল। তবে তারা এসময় তিমুরের উত্তরসুরিদের সাথে মিত্রতা বা যুদ্ধে লিপ্ত ছিল। শেষপর্যন্ত ১৭শ শতাব্দীতে চাগতাই খানতের অবশিষ্ট অংশ আফাক খোজার অধীনস্থ হয়।
প্রতিষ্ঠা
চেঙ্গিস খানের তৃতীয় ছেলে ওগেদাই খান তার উত্তরসূরি হন। তিনি ব্যক্তিগতভাবে বালখাশ হ্রদের পূর্ব থেকে মঙ্গোলিয়া পর্যন্ত এলাকা নিয়ন্ত্রণ করতেন। কনিষ্ঠ পুত্র তোলুই খান উত্তর মঙ্গোলিয়ার দায়িত্ব পান। চাগতাই খান মাওয়ারাননহর ও কাশগরের এলাকা লাভ করেন। তিনি বর্তমান উত্তর পশ্চিম চীনের আলমালিকে রাজধানী স্থাপন করেছিলেন।
চীন জয় করার পূর্বে ওগেদাই মারা যান। এরপর তার স্ত্রী তুরগেন খাতুন পাঁচ বছর রাজপ্রতিভূ ছিলেন। পরবর্তীতে তার ছেলে গুয়ুক খান ক্ষমতাসীন হন। এই অন্তর্বর্তীকালীন সময়টি কুরুলতাই কর্তৃক স্বীকৃত হয়েছিল। তবে এতে গোল্ডেন হোর্ডের বাতু খান উপস্থিত ছিলেন না। গুয়ুক খানের মৃত্যুর পর বাতু খান বারকা খানকে প্রেরণ করেন। এরপর ওগেদাইয়ের উত্তরাধিকারের ধারা তোলুইয়ের পুত্র মংকে খানের হাতে আসে। ওগেদাইয়ের উত্তরসুরিদের মধ্যে যারা বিরোধিতা করেনি তাদের জায়গীর প্রদান করে বাকিদের বাদ দেয়া হয়।
চাগতাইয়ের পর চাগতাই খানাত
১২৪২ সালে চাগতাই মারা যান। প্রায় একই সময়ে তার ভাই ওগেদাইও মারা গিয়েছিলেন। এরপর প্রায় ২০ বছর চাগতাই খানাত কেন্দ্রীয় মঙ্গোল সরকারের উপর নির্ভরশীল ছিল। কেন্দ্রীয় সরকার খানদেরকে নিজ ইচ্ছায় নিয়োগ বা পদচ্যুত করত। মাওয়ারাননহরের শহরসমূহ খানাতের সীমানার অন্তর্ভুক্ত হলেও খাগান কর্তৃক নিযুক্ত কর্মকর্তারা শাসন করতেন।
চাগতাইয়ের নাতি আলগুর শাসনামলে এই অবস্থার পরিবর্তন হয়। তিনি কুবলাই খান ও আরিক বোকের মধ্যকার গৃহযুদ্ধের সুযোগ নিয়ে আরিক বোকের বিরুদ্ধে বিদ্রোহ করেন। তিনি নতুন অঞ্চল জয়ে করে খাগানের সাথে মিত্রতা স্থাপন করেন। চাগতাইদের অনেকে প্রথমে কুবলাই খানকে সমর্থন করে। কিন্তু ১২৬৯ সালে তারা ওগেদাই বংশীয়দের সাথে যোগ দেয়।
পরবর্তী কয়েকজন চাগতাই খান কাইদু কর্তৃক নিযুক্ত হন। তিনি বারাকের ছেলে দুওয়াকে একপর্যায়ে শাসক নিয়োগ দেন। দুওয়া ইতিপূর্বে কাইদুর সাথে যুদ্ধে অংশ নিয়েছিলেন। ১৩০১ সালে কাইদুর মৃত্যুর পর দুওয়া তার উত্তরসুরিদের সাথে মিত্রতা ভঙ্গ করেন। তিনি ইউয়ান রাজবংশের সাথে শান্তি স্থাপন করে ইউয়ান রাজদরবারে কর পাঠান। তার মৃত্যুর পূর্ব পর্যন্ত চাগতাই খানাত প্রায় স্বাধীন ছিল।
পতন
দুওয়ার বেশ কয়েকজন ছেলে ছিল। তাদের অনেকে খান হয়েছিলেন। তাদের মধ্যে কেবেক মুদ্রা ব্যবস্থা সংস্কার করেন এবং কারশি ও তারমাশিরিনে রাজধানী স্থাপন করেন। কেবেক ইসলাম গ্রহণ করেছিলেন। তিনি দিল্লি সালতানাতের উপর হামলা করেন। একটি বিদ্রোহে তারমাশিরিনের পতন ঘটে। পরবর্তী বছরগুলিতে খানাতে ক্রমাগত অস্থিতিশীলতা তৈরী হয়। ১৩৪৬ সালে একটি বিদ্রোহের সময় গোত্রপ্রধান আমির কাজাগান কর্তৃক কাজান খান ইবনে ইয়াসাওর নিহত হন।.
১৩৪০ এর দশকে চাগতাই খানাত দুই অংশে বিভক্ত হয়। পশ্চিমাঞ্চলে মুসলিম গোত্রের আধিক্য ছিল এবং এখানে কারাউন আমিরদের আধিপত্য স্থাপিত হয়। চেঙ্গিস খানের বংশের সাথে সংযোগ রক্ষার জন্য আমিররা চাগতাইয়ের কয়েকজন বংশধরকে ক্ষমতায় বসান। তবে তারা শুধু নামে প্রধান ছিলেন। মূল ক্ষমতা তাদের হাতে ছিল না। খানাতের পূর্বাঞ্চলীয় অংশ চাগতাই বংশীয় তুগলুত তিমুরের অধীনে স্বাধীনভাবে পরিচালিত হত। পূর্বাঞ্চলের অধিকাংশ অঞ্চল মোগলিস্তান নামে পরিচিত ছিল। এখানকার বাসিন্দারা ছিল মঙ্গোল জাতিসত্ত্বার এবং তারা মূলত বৌদ্ধধর্ম ও মঙ্গোলীয় শামান মতবাদের অনুসারী ছিল।
১৩৬০ এর দশকে তুগলুগ তিমুরের মাধ্যমে দুই অংশ সংক্ষিপ্তকালের জন্য একত্রীত হয়েছিল। তিনি মাওয়ারাননহরে দুইবার হামলা করে নিজ কর্তৃত্ব স্থাপন করতে চেয়েছিলেন। ১৩৬৩ সালে তার মৃত্যু হয়। এরপর তার উত্তরসুরিদের হাতে শুধু পূর্বাঞ্চলের নেতৃত্ব ছিল। অন্যদিকে মাওয়ারাননহরের নিয়ন্ত্রণ নিয়ে এসময় আমির হুসাইন ও তৈমুরের প্রতিদ্বন্দ্বিতা ছিল। তৈমুর আমির হুসাইনকে পরাজিত করে মাওয়ারাননহরের কর্তৃত্ব পান।
ডিয়েগো ডেমে
ডিয়েগো ডেমে (Diego Demme; জন্ম: ২১ নভেম্বর ১৯৯১) হলেন একজন জার্মান পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব নাপোলি এবং জার্মানি জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত রক্ষণাত্মক মধ্যমাঠের খেলোয়াড় হিসেবে খেললেও মাঝেমধ্যে কেন্দ্রীয় মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন।
ডেমে ২০১৭ সালে জার্মানির হয়ে আন্তর্জাতিক পর্যায়ে অভিষেক করেছেন; জার্মানির জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
প্রারম্ভিক জীবন
ডিয়েগো ডেমে ১৯৯১ সালের ২১শে নভেম্বর তারিখে জার্মানির হারফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।
১৯৬০ সালের ঢালিউড চলচ্চিত্রের তালিকা
১৯৬০ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মাত্র দুইটি চলচ্চিত্র মুক্তি পায়।
২০০৪ সালের বাংলাদেশী চলচ্চিত্রের তালিকা
২০০৪ সালে বাংলাদেশে মুক্তিপ্রাপ্ত চলচ্চিত্রের তালিকা।
আবুল ফাতাহ মুহাম্মদ ইয়াহইয়া
আবুল ফাতাহ মুহাম্মদ ইয়াহইয়া (৫ ফেব্রুয়ারি ১৯৫৪ — ২০ মে ২০১৭) ছিলেন একজন বাংলাদেশি ইসলামি পণ্ডিত, ধর্মীয় লেখক ও গবেষক। তিনি বেফাকুল মাদারিসিল আরাবিয়া বাংলাদেশের যুগ্ম মহাসচিব এবং কিছুকাল জামিয়া শরইয়্যাহ মালিবাগ, ঢাকার পরিচালক ছিলেন। তার লেখা দেওবন্দ আন্দোলনঃ ইতিহাস ঐতিহ্য অবদান, ইসলামী অর্থনীতির আধুনিক রূপায়ণ গ্রন্থদ্বয় কওমি মাদ্রাসার স্নাতক শ্রেণির পাঠ্যক্রমে অন্তর্ভুক্ত রয়েছে। এছাড়াও তিনি অন্যান্য পাঠ্যবই সম্পাদনা করেছেন।
জীবনী
আবুল ফাতাহ মুহাম্মদ ইয়াহইয়া ১৯৫৪ সালের ৫ ফেব্রুয়ারি ময়মনসিংহ জেলার তারাকান্দা থানাধীন মালিডাঙ্গা গ্রামের ফরায়েযী বংশের এক আলেম পরিবারে জন্মগ্রহণ করেন। পিতা মিয়া হুসাইন দারুল উলুম দেওবন্দ পড়ুয়া আলেম ছিলেন। জন্মের পর তার নাম রাখা হয়েছিল ‘ইয়াহইয়া’। ছাত্রজীবনে তার এক শিক্ষক তাকে ‘আবুল ফাতাহ’ নামে অভিহিত করেন। পরে তিনি ‘আবুল ফাতাহ মুহাম্মদ ইয়াহইয়া’ এই যুক্ত নামেই পরিচিত হন। তিনি মায়ের কাছে এবং গ্রামের মক্তবে প্রাথমিক শিক্ষা লাভ করেন। এরপর পূর্ব চাঁদশ্রী সরকারি প্রাথমিক বিদ্যালয়ে ভর্তি হন। ১৯৬৫ সালে ময়মনসিংহ জামিয়া ইসলামিয়ায় ভর্তি হয়ে উর্দু ও ফার্সিখানার পাঠ সমাপ্ত করেন। স্বাধীনতা-পরবর্তীকালে মাদ্রাসা শিক্ষা ধীরগতি হয়ে পড়ায় তিনি বাড়িতে চলে যান। তখন পারিবারিক আর্থিক অনটনের কারণে কিছুদিন ব্যবসা করেন। এরপর আবার নানার বাড়ির কাছে কুতিকুরা করুয়াপাড়া উচ্চবিদ্যালয়ে সপ্তম শ্রেণিতে ভর্তি হন এবং দশম শ্রেণি পর্যন্ত লেখাপড়া করেন। এরপর পুনরায় মাদ্রাসায় ভর্তি হন। মিযান থেকে শরহে জামী পর্যন্ত ময়মনসিংহ জামিয়া ইসলামিয়ায় অধ্যয়ন করেন। শরহে জামী পড়েন জামিয়া ইসলামিয়া দারুল উলুম মাদানিয়াতে। সেখানে তার শিক্ষকদের মধ্যে আবু তাহের মেসবাহ অন্যতম। এরপর ১৯৭৯ সালে জামিয়া আরাবিয়া ইমদাদুল উলুম ফরিদাবাদে শরহে বেকায়া জামাতে ভর্তি হন। বেফাকুল মাদারিসিল আরাবিয়া বাংলাদেশের অধীনে অনুষ্ঠিত কেন্দ্রীয় পরীক্ষায় প্রথম বিভাগে প্রথম স্থান অধিকার করে উত্তীর্ণ হন। পরবর্তী বছরের মাঝেই তিনি চলে যান ময়মনসিংহ আশরাফুল উলুম বালিয়া মাদ্রাসায়। সেখানে জালালাইন পড়েন। মেশকাত পড়েন চট্রগ্রামের আল জামিয়া আল ইসলামিয়া পটিয়ায়। ১৯৮২-৮৩ সালে জামিয়া শরইয়্যাহ মালিবাগ, ঢাকা থেকে দাওরায়ে হাদিস (মাস্টার্স) সম্পন্ন করেন।
১৯৮৪ সালে তিনি সিলেট জেলার গাছবাড়ীতে অবস্থিত আকনী মাযাহিরুল উলুম মাদ্রাসায় সহীহ মুসলিমের শিক্ষক হিসেবে কর্মজীবনের সূচনা করেন। পরবর্তী বছর জামিয়া শরইয়্যাহ মালিবাগ, ঢাকাতে শিক্ষক হিসেবে যোগদান করেন। চার বছর শিক্ষকতার পর জামিয়া শামসুল উলুম (পীরজঙ্গী) মাদ্রাসায় যোগদান করেন। তিন বছর সেখানে শিক্ষকতার পর পুনরায় তিনি জামিয়া শরইয়্যাহ মালিবাগ, ঢাকাতে চলে আসেন। ১৯৯৯ সালের শুরুর দিকে অত্র প্রতিষ্ঠানের পরিচালক পদে অধিষ্ঠিত হন এবং দীর্ঘ নয় বছর দায়িত্ব পালন করেন। বেফাকসহ জাতীয় পর্যায়ের কর্মকাণ্ডে অংশগ্রহণ বেড়ে যাওয়ায় স্বেচ্ছায় এ পদ হতে ইস্তফা দেন। এর পর থেকে মৃত্যু পর্যন্ত অত্র জামিয়ায় সিনিয়র মুহাদ্দিস হিসাবে কর্মরত থেকে সহীহ মুসলিমের দরস প্রদান করেছেন। ২০১৫ থেকে ২০১৬ পর্যন্ত জামিয়া আরাবিয়া নতুনবাগে সহীহ বুখারীর দরস প্রদান করেছেন। এরপর অসুস্থতার কারণে কর্মপরিধি সীমিত করে শুধু মালিবাগ জামিয়ার সাথে সংশ্লিষ্ট থেকেছেন। তিনি পনের বছর বেফাকুল মাদারিসিল আরাবিয়া বাংলাদেশের যুুুগ্ম মহাসচিব পদে দায়িত্ব পালন করেছেন। তিনি ২০১৭ সালের ২০ মে মৃত্যুবরণ করেন, ইশার নামাযের পর জামিয়া শরইয়্যাহ মালিবাগে তার জানাযার নামায অনুষ্ঠিত হয়। নামাযের ইমামতি করেন তার শিক্ষক নূর হুসাইন কাসেমী। পরের দিন গ্রামের বাড়িতে পারিবারিক কবরস্থানে তাকে দাফন করা হয়।
সাহিত্যকর্ম
তার রচিত বইসমূহের মধ্যে রয়েছে:
খলশী ইউনিয়ন
খলসী বাংলাদেশের মানিকগঞ্জ জেলার অন্তর্গত দৌলতপুর উপজেলার একটি ইউনিয়ন।
প্রশাসনিক কাঠামো
খলসী ইউনিয়ন দৌলতপুর উপজেলার আওতাধীন একটি ইউনিয়ন পরিষদ। জাতীয় সংসদের ১৬৮নং নির্বাচনী এলাকা মানিকগঞ্জ-১ এর অংশ। এ ইউনিয়নের প্রশাসনিক কার্যক্রম দৌলতপুর উপজেলার আওতাধীন
জনসংখ্যার উপাত্ত
২০১১ সালের আদমশুমারি অনুযায়ী খলসী ইউনিয়নের মোট জনসংখ্যা ২০,৪৮০ জন।
শিক্ষা
খলসী ইউনিয়নের উল্লেখযোগ্য শিক্ষা প্রতিষ্ঠান হলোঃ ১. বিষ্ণুপুর জি এম উচ্চ বিদ্যালয়। ২. ১৫ নং বিষ্ণুপুর সরকারী প্রাথমিক বিদ্যালয়। ৩. খলসী আদর্শ উচ্চ বিদ্যালয় ৪. ১২ নং বিনোদপুর সরকারী প্রাথমিক বিদ্যালয়
ইন্ডিকা ডি সরম
সামান্থা ইন্ডিকা ডি সরম (ඉන්දික ද සේරම්; জন্ম: ২ সেপ্টেম্বর, ১৯৭৩) মাতারা এলাকায় জন্মগ্রহণকারী কোচ ও সাবেক শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য ছিলেন তিনি। ১৯৯০-এর দশকের শেষদিক থেকে শুরু করে ২০১০-এর দশকের শেষার্ধ্ব পর্যন্ত শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর শ্রীলঙ্কান ক্রিকেটে ব্লুমফিল্ড ক্রিকেট ও অ্যাথলেটিক ক্লাব, কোল্টস ক্রিকেট ক্লাব, মুরস স্পোর্টস ক্লাব, রাগামা ক্রিকেট ক্লাব, রুহুনা, তামিল ইউনিয়ন ক্রিকেট ও অ্যাথলেটিক ক্লাব এবং বাংলাদেশী ক্রিকেটে আবাহনী ও সিলেট বিভাগ দলের প্রতিনিধিত্ব করেন। দলে তিনি মূলতঃ উইকেট-রক্ষক হিসেবে খেলতেন। এছাড়াও, ডানহাতে ব্যাটিংসহ ডানহাতে অফ ব্রেক বোলিংয়ে পারদর্শী ছিলেন ইন্ডিকা ডি সরম।
প্রথম-শ্রেণীর ক্রিকেট
মাতারার সেন্ট টমাস কলেজে পড়াশুনো করেছেন। সেখানে অবস্থানকালে উইকেট-রক্ষক হিসেবে দায়িত্ব পালন করতেন ও দেশের অন্যতম সেরা ধারাবাহিকভাবে রান সংগ্রাহকের ভূমিকায় অবতীর্ণ হয়েছিলেন।
বেশ মারকুটে ব্যাটসম্যান ইন্ডিকা ডি সরম বিদ্যালয় দলের পক্ষে উইকেট-রক্ষণের দায়িত্বে ছিলেন ও বেশ রান তুলতে সমর্থ হন। ফলশ্রুতিতে, দেশের অন্যতম সেরা বিশ্বস্ত ব্যাটসম্যান হিসেবে নিজেকে পরিচিতি করে তুলেন। তন্মধ্যে, মাত্র ১৪৯ বলে একাই তুলেন ৩০৪ রান। ২৫টি ছক্কা ও ১৯টি চারের মারে এ ইনিংসটি সাজিয়েছিলেন। আম্বালাঙ্গোদায় শ্রী দেবানন্দ কলেজের বিপক্ষে ওয়ানাত্তে স্টেডিয়ামে এ সংগ্রহটি করেছিলেন। জাতীয় দলে অংশগ্রহণের পূর্বে এ-দলের নিয়মিত খেলোয়াড়ের মর্যাদা লাভ করেন।
আন্তর্জাতিক ক্রিকেট
সমগ্র খেলোয়াড়ী জীবনে চারটিমাত্র টেস্ট, পনেরোটিমাত্র একদিনের আন্তর্জাতিক ও একটিমাত্র টুয়েন্টি২০ আন্তর্জাতিকে অংশগ্রহণ করেছেন ইন্ডিকা ডি সরম। ১৮ নভেম্বর, ১৯৯৯ তারিখে বুলাওয়েতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ১২ মার্চ, ২০০০ তারিখে করাচীতে স্বাগতিক পাকিস্তান দলের বিপক্ষে সর্বশেষ টেস্টে অংশ নেন তিনি। এছাড়াও, ১০ ফেব্রুয়ারি, ২০০৯ তারিখে কলম্বোয় সফরকারী ভারত দলের বিপক্ষে ব্যক্তিগত একমাত্র টুয়েন্টি২০ আন্তর্জাতিকে অভিষেক ঘটে তার।
দলে অনেক স্থায়ী সদস্যের পদচারণায় শ্রীলঙ্কা দলে আসা-যাওয়ার পালায় অবস্থান করতেন তিনি। শ্রীলঙ্কার শততম ওডিআই ক্যাপধারী তিনি।
২০০১ সালে আন্তর্জাতিক পর্যায়ে দল থেকে প্রত্যাখ্যাত হবার আট বছর পর ২০০৯ সালে পুনরায় খেলার সুযোগ পান। ২০০৯ সালের আইসিসি টুয়েন্টি২০ বিশ্বকাপে ভারতের বিপক্ষে অভিষেক ঘটে তার। এরপর, খেলা থেকে অবসর গ্রহণের পূর্বে এটিই তার একমাত্র খেলায় অংশগ্রহণ ছিল। এরপর, ইংল্যান্ডে অনুষ্ঠিত ২০০৯ সালের আইসিসি বিশ্ব টুয়েন্টি২০ আন্তর্জাতিকে অংশ নেন। ঐ প্রতিযোগিতায় তার দল রানার্স-আপ হয়।
টেস্ট দলে থাকা অবস্থায় নিজেকে কখনো মেলে ধরতে পারেননি তিনি। প্রায় ছয় বছর টেস্ট খেলা থেকে দূরে থাকার পর টুয়েন্টি২০ ক্রিকেটের দিকে ধাবিত হন তিনি। এছাড়াও, এনসিএল টি২০ বাংলাদেশ প্রতিযোগিতায় সুলতান্স অব সিলেটের পক্ষে খেলেছেন তিনি।
হংকং সিক্সেস প্রতিযোগিতায় শ্রীলঙ্কা দলের চলমান সদস্য ছিলেন। তার অধিনায়কত্বে শ্রীলঙ্কা দল ২০০৭ সালের প্রতিযোগিতায় শিরোপাধারী হয়।
রাঙ্গামাটি পৌরসভা
রাঙ্গামাটি পৌরসভা বাংলাদেশের রাঙ্গামাটি জেলার অন্তর্গত একটি পৌরসভা।
আয়তন
রাঙ্গামাটি পৌরসভার আয়তন ৬৪.৭৫ বর্গ কিলোমিটার।
জনসংখ্যা
২০১১ সালের পরিসংখ্যান অনুযায়ী রাঙ্গামাটি পৌরসভার লোকসংখ্যা ৭৮,৫৮৭ জন। এর মধ্যে পুরুষ ৪৩,৭৬৩ জন এবং মহিলা ৩৪,৮২৪ জন।
অবস্থান ও সীমানা
রাঙ্গামাটি সদর উপজেলার মধ্যাংশে রাঙ্গামাটি পৌরসভার অবস্থান। রাঙ্গামাটি জেলা সদর এ পৌরসভায় অবস্থিত। এর উত্তরে সাপছড়ি ইউনিয়ন, পশ্চিমে সাপছড়ি ইউনিয়ন ও মগবান ইউনিয়ন, দক্ষিণে কাপ্তাই হ্রদ এবং পূর্বে কাপ্তাই হ্রদ ও বালুখালী ইউনিয়ন অবস্থিত।
ইতিহাস
রাঙ্গামাটি শহরের জীবনযাত্রার মানোন্নয়নের লক্ষ্যে ১৯৬৭ সালে টাউন কমিটি গঠিত হয়। এ কমিটি ১৯৭১ সাল পর্যন্ত কার্যকর ছিল। ১৯৭২ সালে রাঙ্গামাটি ও ঝগড়াবিল মৌজার ৬৪.৭২ বর্গ কিলোমিটার এলাকা নিয়ে রাঙ্গামাটি পৌরসভা গঠিত হয়। এর প্রথম চেয়ারম্যান ছিলেন ছৈয়দ তফাজ্জল হোসেন। এ পৌরসভাকে ১৯৮৭ সালের ২০ সেপ্টেম্বর খ শ্রেণী এবং ১৯৯৮ সালের ১৩ জানুয়ারি ক শ্রেণীতে উন্নীত করা হয়।
প্রশাসনিক এলাকা
রাঙ্গামাটি পৌরসভায় ৯টি ওয়ার্ড রয়েছে। এ পৌরসভার প্রশাসনিক কার্যক্রম রাঙ্গামাটি কোতোয়ালী থানার আওতাধীন। এটি জাতীয় সংসদের ২৯৯নং নির্বাচনী এলাকা পার্বত্য রাঙ্গামাটি এর অংশ।
ওয়ার্ডভিত্তিক এ পৌরসভার এলাকাসমূহ হল:
শিক্ষা ব্যবস্থা
রাঙ্গামাটি পৌরসভার সাক্ষরতার হার ৭০.১০%। এ পৌরসভায় ১টি মেডিকেল কলেজ, ২টি সরকারি কলেজ, ১টি কারিগরী প্রশিক্ষণ কেন্দ্র, ১টি ফাজিল মাদ্রাসা, ১টি আলিম মাদ্রাসা, ১০টি মাধ্যমিক বিদ্যালয়, ১টি দাখিল মাদ্রাসা, ৩টি নিম্ন মাধ্যমিক বিদ্যালয় ও ২৮টি প্রাথমিক বিদ্যালয় রয়েছে।
যোগাযোগ ব্যবস্থা
রাঙ্গামাটি পৌরসভায় যোগাযোগের প্রধান সড়ক চট্টগ্রাম-রাঙ্গামাটি মহাসড়ক। এছাড়া বড়ইছড়ি-রাঙ্গামাটি সড়ক হয়েও চট্টগ্রাম বিভাগীয় সদর থেকে যোগাযোগ করা যায়। সব ধরনের যানবাহনে যোগাযোগ করা যায়।
হাট-বাজার
রাঙ্গামাটি পৌরসভার প্রধান হাট-বাজার হল রাঙ্গামাটি নতুন বাজার, তবলছড়ি বাজার ও রিজার্ভ বাজার।
জনপ্রতিনিধি
জামাল উদ্দিন-ওয়ার্ড কাউন্সিলর -৭ নং ওয়ার্ড
দ্বিজেন্দ্রগীতি
thumb|250px|দ্বিজেন্দ্রগীতির স্রষ্টা [[দ্বিজেন্দ্রলাল রায় (১৮৬৩-১৯১৩)]] দ্বিজেন্দ্রগীতি হল বিশিষ্ট বাঙালি নাট্যকার-সঙ্গীতস্রষ্টা দ্বিজেন্দ্রলাল রায় রচিত ও সুরারোপিত গান। এই গানগুলি বাংলা সংগীতের জগতে এক বিশিষ্ট স্থানের অধিকারী। তার বিখ্যাত গান "ধনধান্য পুষ্প ভরা আমাদের এই বসুন্ধরা", "বঙ্গ আমার! জননী আমার! ধাত্রী আমার! আমার দেশ", "যেদিন সুনীল জলধি হইতে উঠিলে জননী ভারতবর্ষ", "ওই মহাসিন্ধুর ওপার হতে" ইত্যাদি আজও সমান জনপ্রিয়।
দ্বিজেন্দ্রলাল রচিত গানের সংখ্যা প্রায় ৫০০। দ্বিজেন্দ্রলালের গানের দুটি ভিন্ন ধারা বিদ্যমান - একটি ধারা ভারতীয় শাস্ত্রীয় সংগীতের অনুসারী, অপর ধারাটিতে তিনি ইউরোপীয় ধ্রুপদি সঙ্গীতের "মুভমেন্টস" ব্যবহার করেছেন। ভারতীয় শাস্ত্রীয় সঙ্গীতের ধ্রুপদ ও খেয়াল শাখা দুটি তাকে গভীরভাবে প্রভাবিত করেছিল; কিন্তু ঠুংরি গানের রীতি তিনি গ্রহণ করেননি ; বাউল, ভাটিয়ালি ইত্যাদি লোকসঙ্গীতের ধারাতেও তিনি গান রচনা করেননি। তবে তার কয়েকটি কীর্তনাঙ্গ গান রয়েছে।
দ্বিজেন্দ্রলালের পিতা কার্তিকেয়চন্দ্র রায় যত্ন সহকারে গান শিখেছিলেন ; তার কণ্ঠ ছিল সুমধুর। কার্তিকেয়চন্দ্র নিজে ছিলেন ঊনবিংশ শতাব্দীর এক বিশিষ্ট টপ-খেয়াল গায়ক। এই কারণে ছেলেবেলা থেকেই এক সাঙ্গীতিক পরিবেশে প্রতিপালিত হন দ্বিজেন্দ্রলাল; যা তার পরবর্তী সঙ্গীত জীবনকে গভীরভাবে প্রভাবিত করে। প্রমথ চৌধুরী লিখেছেন, "দ্বিজেন্দ্রলাল যে বার-তের বৎসর বয়সে গুণীসমাজে গায়ক হিসাবে আদৃত হতেন, সে বিষয়ে আমি সাক্ষ্য দিতে পারি।" এছাড়া ভাগলপুরের প্রসিদ্ধ টপ-খেয়াল গায়ক সুরেন্দ্রনাথ মজুমদার ছিলেন তার বন্ধু ও আত্মীয়। তার কাছ থেকেও ভারতীয় শাস্ত্রীয় সঙ্গীত সম্পর্কে প্রচুর জ্ঞান লাভ করেন দ্বিজেন্দ্রলাল।
দ্বিজেন্দ্রলাল তার কাব্যসঙ্গীতগুলিকে বিভিন্ন রাগের আদর্শে সুরারোপিত করেন। যেমন- "নীল আকাশের অসীম ছেয়ে" (দেশ), "প্রতিমা দিয়ে কি পূজিব তোমারে" (জয়জয়ন্তী), "তোমারেই ভালবেসেছি আমি" (দরবারি কানাড়া), "মলয় আসিয়া কয়ে গেছে কানে" (নটমল্লার) ইত্যাদি। আবার তার জনপ্রিয় স্বদেশী গানগুলিকেও তিনি বিভিন্ন রাগের ঠাটে নিবদ্ধ করেছিলেন। যেমন- "ধনধান্যপুষ্পভরা" (কেদারা), "যেদিন সুনীল জলধি হইতে" (ভূপ-কল্যাণ), "মেবার পাহাড় মেবার পাহাড়" (ইমনকল্যাণ) ইত্যাদি। আবার হাসির গানগুলিতে তিনি ইংরেজি, স্কটিশ ইত্যাদি গানের সুর সংযোজিত করেন। রঙ্গব্যঙ্গ বা বিদ্রুপাত্মক হওয়ায় এই গানগুলি বিশেষ জনপ্রিয়তা অর্জন করে এবং বাংলা সঙ্গীতের হাসির গানের সম্ভারে দ্বিজেন্দ্রলালের অবদানই সর্বাধিক।
ঝাঁসি লোকসভা কেন্দ্র
ঝাঁসি লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ঝাঁসি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ৫ টি বিধানসভা কেন্দ্র নিয়ে গঠিত।  এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
ঝাঁসি লোকসভা কেন্দ্র বিজয়ী বর্তমান ও প্রাক্তন এমপিদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী অনুরাগ শর্মা।
টিআরসি টার্ফ গ্রাউন্ড
টিআরসি টার্ফ গ্রাউন্ড হল ভারতের জম্মু ও কাশ্মীরে অবস্থিত একটি ফুটবল মাঠ। এটির মালিক জম্মু ও কাশ্মীর ফুটবল অ্যাসোসিয়েশন (জেকেএফএ)। বর্তমানে এটি আই-লিগ ক্লাব রিয়েল কাশ্মীর এফসি ও জেকেএফএ পেশাদার ফুটবল লিগের বহু ক্লাবের ঘরের মাঠ।
ইতিহাস
স্টেডিয়ামটি ৪.৫ কোটি (৪৫ মিলিয়ন) টাকা ব্যয়ে তৈরি করা হয়েছিল এবং সেপ্টেম্বর ২০১৪ সালে তৎকালীন মুখ্যমন্ত্রী ওমর আবদুল্লাহ উদ্বোধন করেছিলেন।
২০১৭ সালে, সরকার এবং ক্রীড়া মন্ত্রী ইমরান রাজা আনসারি রাতের ম্যাচের অনুমতি দেওয়ার জন্য হাই মাস্ট ফ্লাড লাইটিং সিস্টেম অনুমোদন করেছিলেন।
জম্মু ও কাশ্মীর ফুটবল অ্যাসোসিয়েশন-এর সহযোগিতায় ফ্যানাটিকস গ্রুপ কর্তৃক ২০১৫ সালে প্রথম টুর্নামেন্টের আয়োজন করা হয়েছিল, যার নাম ছিল ফুটবল ফ্যানাটিকস নকআউট টুর্নামেন্ট।
ক্লাব
২০১৫ থেকে এই মাঠটি আই-লিগ ক্লাব রিয়েল কাশ্মীর ও আই-লিগ দ্বিতীয় বিভাগ ক্লাব লোনস্টার কাশ্মীর  ব্যবহার করে।
অসম দিবস
অসম দিবস হচ্ছে আহোম সাম্রাজ্যের প্রতিষ্ঠাতা চুকাফার স্মৃতিকল্পে অসমে পালিত উৎসব। ১২২৮ সনের ২ ডিসেম্বর তারিখে চুকাফা পাটকাই পর্বত অতিক্রম করে অসমে প্রবেশ করে আহোম সাম্রাজ্য প্রতিষ্ঠা করেন বলে এই দিনটি চিরস্মরনীয় করে রাখার জন্য অসমে অসম দিবস পালিত হয়। ছৈখোয়া অঞ্চলের ভীমকান্ত বুঢ়াগোহাই নামক এক ব্যক্তির প্রচেষ্টার ফলে অসমে চুকাফা  দিবসের সূচনা  হয়।
অসম দিবসের উৎপত্তি
১৯৭২ সনে ছৈখোয়া অঞ্চলের সমাজকর্মী ভীমকান্ত বুঢ়াগোহাই ২ডিসেম্বর তারিখে চুকাফা দিবস উৎযাপনের উদ্দেশ্য বিষয়টি শদিয়ার মৌজাদার ও শদিয়ার আঞ্চলিক ছাত্রসন্থার সহিত আলোচনা করে ও সকলের অণুমতিতে নগাঁওয়ে রাজগড় প্রাথমিক বিদ্যালয়ে চ্যুকাফা দিবস উৎযাপন করেন। ১৯৭৩ সনে একই স্থানে চুকাফা দিবস উৎযাপন করা হয় যদিও ১৯৭৪ সনে ধুমধামের সহিত চুকাফা দিবস উৎযাপিত হয়। ভীমকান্ত বুঢ়াগোহাই ও শদিয়ার মৌজাদার ও ইতিহাসবিদ ভবানন্দ বুঢ়াগোহাইয়ের অনুষ্ঠিত সভায় সরকারী-বেসরকারী সকল শিক্ষা প্রতিষ্ঠান সহযোগ করে। সভাটির উদ্ধোধক ছিলেন অসম সাহিত্য সভার সভাপতি মহেন্দ্র বরা। নির্দিষ্ট বক্তা ছিলেন ড: নগেন শইকীয়া ও সভাপতি ছিলেন লীলা গগৈ। বক্তৃতা প্রসঙ্গে ড: লীলা গগৈ ২ডিসেম্বর তারিখ সরকারি বন্ধ ঘোষণা করার দাবী জানানোর জন্য প্রস্তাব করেন। ১৯৮১ সনে শিবসাগরের চরাইদেউ নামক স্থানে চুকাফা দিবস উৎযাপন করা হয় ও সেই সময় থেকে অনেক কয়েকটি জাতীয় সংগঠন ২ডিসেম্বর তারিখটি চুকাফা দিবস হিসেবে পালন করার জন্য দাবী জানান। ১৯৮৭ সনে ড: লীলা গগৈ, পদ্ম বরকটকী ও ধ্রুবজ্যোতি বরা ১ মার্চের আজির সময় নামক অসমীয়া খবরের কাগজে চুকাফা দিবসের সমন্ধে মন্তব্য তুলে ধরেন। সেই বৎসরে ২ডিসেম্বর তারিখে সরকারী পৃষ্ঠপোষকতায় জজ খেলপথার নামক মাঠে চুকাফা দিবসের আয়োজন করা হয়। সেখানে মুখ্য অতিথি হিসেবে অংশগ্রহণ করা অসমের মুখ্যমন্ত্রী প্রফুল্ল কুমার মহন্ত চুকাফা দিবসকে অসম দিবস হিসেবে সরকারী স্বীকৃতি প্রদান করেন ।
চ্যুকাফার আদর্শ
চীনের য়ুনান প্রদেশের মাওলুং রাজ্যের টাই আহোম ফৈদের যুবরাজ চাওলুং চুকাফা ১২১৫ সনে আঠজন বিজ্ঞ বিষয়া, ৯০০০ জন যুবক-যুবতী, ছেলে-মেয়ে, দুইটি হাতি ও ৩০০টি ঘোড়া নিয়ে ব্রহ্মপুত্র উপত্যকায় যাত্রা করেন ও ১২২৮ সনে সৌমার খণ্ডে প্রবেশ করেন। যুদ্ধ-বিগ্রহ না করেই তিনি ব্রহ্মপুত্রের আশে-পাশে থাকা ছোট ছোট জনগোষ্ঠীকে একত্রিত করে অসম ও অসমীয়া জাতি গঠন করেন। তিনি সকলের সহিত মিত্রতা বজায় রেখে নিজের ভাষা টাই ও নিজের ধর্ম তাও ত্যাগ করে সকল জনগোষ্ঠীর লোকের সহিত সম্পর্ক স্থাপন করে নতুন ভাষা গঠনে অবদান রেখেছিলেন। তার মহৎ আদর্শ গ্রহণ করে আহোমেরা প্রায় ৬০০ বৎসর অসমের রাজত্ব করেছিলেন। চুকাফা প্রথম অসমে ইতিহাস চর্চার পরম্পরা আরম্ভ করেছিলেন।
কাঠমান্ডু মেডিকেল কলেজ
কাঠমান্ডু মেডিকেল কলেজ অ্যান্ড টিচিং হসপিটাল (কেএমসিটিএইচ) নেপালের রাজধানী শহর কাঠমান্ডুতে অবস্থিত একটি চিকিৎসা শিক্ষা প্রতিষ্ঠান।